Cristiano Ronaldo

Cristiano Ronaldo dos Santos Aveiro (; s. 5. helmikuuta 1985 Funchal, Madeira, Portugali) on portugalilainen jalkapalloilija, jota pidetään laajalti yhtenä kaikkien aikojen parhaista pelaajista. Ronaldo pelaa hyökkääjän pelipaikalla ja edustaa kapteenina sekä saudiarabialaista Al-Nassria että Portugalin maajoukkuetta. Ronaldo aloitti uransa synnyinkaupunkinsa amatöörijoukkueessa Andorinhassa, josta hän jatkoi kolmen vuoden kuluttua Nacionaliin. Hän liittyi vuonna 1997 Sportingin akatemiajoukkueeseen. Manchester Unitedin edustusjoukkueseen hän siirtyi vuonna 2003 ja voitti siellä muun muassa kolmesti Englannin pääsarjamestaruuden sekä kerran FA Cupin ja Mestarien liigan. Ronaldo jatkoi vuonna 2009 espanjalaisseura Real Madridiin ja voitti muun muassa kahdesti Espanjan pääsarjamestaruuden ja neljästi Mestarien liigan, niistä kolme peräkkäin. Hän teki Real Madridissa kaikkiaan 450 maalia ja on seuran historian paras maalintekijä. Ronaldo jatkoi nelivuotisella sopimuksella Juventukseen, jossa hän voitti kahdesti Italian pääsarjamestaruuden. Hän palasi Manchester Unitediin vuonna 2021 ja lähti joukkueesta seuraavana vuonna. Ronaldo aloitti maajoukkueuransa useissa Portugalin nuorisomaajoukkueissa, kunnes debytoi elokuussa 2003 A-maajoukkueessa. Hänestä tuli MM-kilpailuissa 2006 historian nuorin MM- kilpailuissa maalin tehnyt portugalilainen. Hän nousi maajoukkueen kapteeniksi vuonna 2008. Ronaldo voitti EM-kultaa 2016. Hän oli mukana voittamassa Kansojen liigaa 2019, ja hänestä tuli EM-kilpailuissa 2024 ensimmäinen pelaaja, joka on pelannut kuusissa EM-kilpailuissa. Ronaldo on valittu maailman parhaaksi pelaajaksi viisi kertaa. Hänet on valittu ennätykselliset kolme kertaa Uefan vuoden miespelaajaksi, minkä lisäksi hän on saanut muun muassa kahdesti Fifan The Best -palkinnon, neljästi Euroopan Kultaisen kengän ja kerran Englannin Valioliigan Kultaisen kengän. Hän on Mestarien liigan eniten otteluita pelannut pelaaja ja paras maalintekijä sekä yhden kauden että koko historian ajalta. Hän on sekä Portugalin maajoukkueen että kansainvälisten tilastojen kaikkien aikojen paras maalintekijä maajoukkueissa. Hän on voittanut 33 mestaruutta ammattilaisurallaan ja on yli 900 virallisen ottelun maalimäärällään kaikkien aikojen paras maalintekijä. Ronaldo oli vuonna 2024 maailman suuripalkkaisin urheilija ja saavutti vuonna 2020 ensimmäisenä jalkapalloilijana miljardin dollarin tienestien rajan. Hän on sosiaalisen median seuratuin henkilö yli miljardilla seuraajallaan. Hänet valittiin vuonna 2014 Time-lehden sadan vaikutusvaltaisimman ihmisen joukkoon. Ronaldo omistaa nimeään kantavan CR7-brändin, minkä lisäksi hän on perustanut Museu CR7 -museon ja tekee yhteistyötä Pestana-hotelliketjun kanssa. == Tausta == Cristiano Ronaldo dos Santos Aveiro syntyi 5. helmikuuta 1985 Portugalille kuuluvan Madeiran saaren pääkaupungissa Funchalissa. Hän on kokkina ja siivoojana työskennelleen Maria Dolores dos Santosin sekä kunnalle työskennelleen puutarhurin José Dinis Aveiron neljästä lapsesta nuorin. Maria harkitsi Ronaldon kohdalla aborttia, koska raskaus ei ollut suunniteltu ja perhe oli köyhä.Balagué 2016, s. 41. Ronaldo sai nimensä Yhdysvaltain silloisen presidentin Ronald Reaganin mukaan,Balagué 2016, s. 42–43. sillä hän oli isänsä ihailema näyttelijä. Ronaldolla on afrikkalaisia sukujuuria, sillä hänen isoisoäitinsä Isabel Rosa Piadade syntyi Kap Verden pääkaupungissa Praiassa. Hänen poikansa oli Ronaldon isänisä. Ronaldo varttui työväenluokkaisella asuinalueella sijainneessa pienessä peltikattoisessa talossa. Hän tutustui jalkapalloon isänsä Josén työnkuvan kautta, sillä tämä oli paikallisen jalkapalloseuran Andorinhan varustevastaava. Ronaldo liittyi lopulta joukkueeseen seitsemänvuotiaana. Ronaldo jatkoi kolmen vuoden kuluttua Nacionaliin, jossa hän pelasi kaksi vuotta. Hän siirtyi vuonna 1997 mantereelle Sportingin akatemiajoukkueeseen. Ronaldo oli joukkueen ainoa 12-vuotias, kun useimmat muut olivat ainakin neljäntoista.Balagué 2016, s. 76. Ronaldolla oli koulussa suuria haasteita arvosanojen ja muiden oppilaiden kanssa, ja hän lopetti sen lopulta kesken keskittyäkseen täysin jalkapalloon. Ronaldo havahtui eräässä Sportingin harjoitusottelussa epätavalliseen tunteeseen rinnassaan, ja hänet laitettiin vaihtoon kentältä vain kuuden minuutin jälkeen. Tapausta tutkittiin seuran ja paikallisen sairaalan toimesta, ja Ronaldolla todettiin sydämen rytmihäiriö, Wolff–Parkinson–Whiten oireyhtymä. Ronaldo leikattiin, ja hän pelasi seuraavan kerran kolmen kuukauden kuluttua.Balagué 2016, s. 89. == Seurajoukkueura == === Sporting CP (2002–2003) === Ronaldo liittyi vuonna 2002 Sportingin ammattilaisjoukkueeseen. Hän debytoi elokuussa Mestarien liigan karsintaottelussa Inter Milania vastaan. Portugalin pääsarjassa hän pelasi ensi kerran syyskuussa Bragaa vastaan. Hän oli mukana voittamassa Portugalin supercupia. Hän pelasi joukkueessa 31 ottelua, joissa hän teki viisi maalia ja antoi kuusi maalisyöttöä. Ronaldo pelasi elokuussa 2003 voitokkaan ystävyysottelun Manchester Unitedia vastaan, minkä jälkeen sen pelaajat kehottivat seuran valmentajaa Alex Fergusonia hankkimaan Ronaldon joukkueeseen. === Manchester United (2003–2009) === Ronaldo siirtyi lopulta elokuussa 2003 Manchester Unitediin 12,24 miljoonan punnan (n. 18 milj. euroa) siirtosummalla. Sopimus oli viisivuotinen, ja Ronaldon vuosipalkka nousi kahteen miljoonaan.Balagué 2016, s. 121. Ronaldosta tuli seuran ensimmäinen portugalilaispelaaja, ja hän sai pelinumerokseen 7. Alun perin Ronaldo olisi halunnut numerokseen Sportingissa käyttämänsä 28:n, mutta Ferguson halusi motivoida Ronaldoa numero 7:llä, jota olivat käyttäneet seuran historiassa muun muassa George Best, Bryan Robson, Éric Cantona ja David Beckham. Manchester United voitti vuonna 2004 FA Cupin, ja Ronaldo teki loppuottelussa Millwallia vastaan maalin. Ronaldo voitti Manchester Unitedin riveissä kolmesti Englannin pääsarjamestaruuden kausina 2006–2007, 2007–2008 ja 2008–2009. Hän teki voittokausista ensimmäisellä 17 maalia 34 ottelussa, toisella 31 maalia 34 ottelussa ja viimeisellä 18 maalia 33 ottelussa. Lisäksi joukkue voitti FA Community Shieldin kaudella 2007–2008, seurajoukkueiden MM- kilpailut 2008–2009 ja Mestarien liigan kaudella 2007–2008. Ronaldo oli kahdeksalla maalillaan viimeiseksi mainitun paras maalintekijä. Ronaldo voitti vuonna 2008 ensimmäisen Kultaisen pallonsa, ja hänestä tuli ensimmäinen palkinnon saanut Manchester Unitedin pelaaja sitten vuoden 1968 ja George Bestin. Hänet valittiin myös Fifan vuoden pelaajaksi. Hän pelasi Manchester Unitedissa vuosina 2003–2009 kaikki kilpailut mukaan luettuina yhteensä 292 ottelua ja teki niissä 118 maalia sekä antoi 43 maalisyöttöä. Englannin pääsarjassa hän pelasi 196 ottelua ja viimeisteli niissä 84 maalia. === Real Madrid === Manchester United ilmoitti kesäkuussa 2009 hyväksyneensä espanjalaisen Real Madridin 80 miljoonan punnan (94 miljoonaa euroa) ostotarjouksen Ronaldosta ja antaneensa seuralle luvan neuvoitella pelaajan kanssa. Siirto vahvistettiin saman kuun aikana, ja siirtosumma oli uusi maailmanennätys. Ronaldo esiteltiin Real Madridin pelaajana Santiago Bernabéulla 80 000 kannattajan edessä 6. heinäkuuta. ==== Ensimmäiset mestaruudet ja sata maalia Real Madridissa (2009–2012) ==== Ronaldo pelasi ensimmäisen virallisen ottelunsa Real Madridissa 29. elokuuta sarjakauden 2009–2010 avausottelussa Deportivo La Coruñaa vastaan. Hän viimeisteli ottelussa myös maalin. Hän onnistui maalinteossa myös kolmessa seuraavassa sarjaottelussaan ja oli Real Madridin ensimmäinen pelaaja, joka teki maalin ensimmäisessä neljässä sarjaottelussaan. Joukkue sijoittui sarjakaudella toiseksi kerättyään 96 pistettä, ja Ronaldo oli toiseksi paras maalintekijä tehtyään 29 ottelussa 26 maalia. Hän loukkasi nilkkansa Mestarien liigassa syyskuun lopussa pelatussa ottelussa Marseillea vastaan, ja hän teki turnauksessa seitsemän maalia. Ronaldo sai vuonna 2010 käyttöönsä pelinumeron 7, kun Raúl lähti Real Madridista. Joukkue sijoittui sarjakauden 2010–2011 toiseksi Barcelonan jälkeen. Ronaldo oli ylivoimaisesti turnauksen paras maalintekijä tehtyään 34 ottelussa 40 maalia. Hän teki kaudella myös seitsemän hattutemppua. Real Madrid voitti Copa del Reyn finaalissa Barcelonan, ja Ronaldo puski ottelun ainoan maalin Ángel Di Marían syötöstä. Real Madrid voitti sarjakaudella 2011–2012 mestaruuden. Ronaldo viimeisteli pelaamissaan 38 ottelussa 46 maalia ja oli maalipörssin toinen. Joukkue putosi Mestarien liigan semifinaalissa Bayern Münchenille, ja Ronaldo iski turnauksessa kymmenen maalia. Ronaldo teki kaudella sadannen maalinsa Real Madridissa. ==== Ennätykselliset maalipörssit ja maailman suuripalkkaisin jalkapalloilija (2012–2015) ==== Real Madrid aloitti kauden 2012–2013 Espanjan supercupin voitolla Barcelonaa vastaan, ja Ronaldo sai nimiinsä kaksi maalia. Mestarien liigassa joukkue putosi jälleen välierässä, tällä kertaa Borussia Dortmundia vastaan. Ronaldo oli kuitenkin turnauksen paras maalintekijä, kun hän viimeisteli 12 ottelussa 12 maalia. Hän teki toukokuussa 200. maalinsa Real Madridissa, jotka täyttyivät 197 ottelussa. Real Madrid sijoittui sarjakaudella toiseksi Barcelonan jälkeen, ja Ronaldo teki 34 ottelussa yhtä lailla 34 maalia. pienois|pysty|Ronaldo kuljettamassa palloa Atlético Madridia vastaan syyskuussa 2013. Real Madrid voitti kaudella 2013–2014 kymmenennen Mestarien liigansa, mitä kutsutaan nimellä ”La Décima”. Ronaldo viimeisteli turnauksessa ennätykselliset 17 maalia, ja hänestä tuli kilpailun ensimmäinen pelaaja, joka on onnistunut loppuottelussa maalinteossa kahden eri voittajajoukkueen riveissä. Hän teki Real Madridin kanssa viisivuotisen jatkosopimuksen syyskuussa 2013, minkä seurauksena hänestä tuli maailman suuripalkkaisin jalkapalloilija kymmenen miljoonan euron nettopalkallaan.Balagué 2016, s. 322. Ronaldo valittiin tammikuussa 2014 vuoden parhaaksi pelaajaksi toista kertaa urallaan. Joukkue ansaitsi myös Copa del Reyn mestaruuden, mutta Ronaldo ei pelannut loppuottelussa loukkaantumisen vuoksi. Real Madrid aloitti kauden 2014–2015 voittamalla UEFA Super Cupin, ja Ronaldo viimeisteli finaalissa joukkueensa molemmat maalit. Real Madrid voitti myös seurajoukkueiden MM-kilpailut peitottuaan finaalissa San Lorenzon. Ronaldo valittiin tammikuussa toista kertaa peräkkäin vuoden parhaaksi pelaajaksi. Ronaldo vei nimiinsä sarjakauden maalipörssin iskettyään 35 ottelussa 48 maalia, joka on kaikkien aikojen ennätys yhden sarjakauden aikana Lionel Messin 2011–2012 saavuttaman 50 maalin jälkeen. Hän sai kahdeksalla hattutempullaan myös yhden kauden ennätyksen jaetulla niin ikään Messin kanssa. Ronaldo voitti kymmenellä maalillaan jaetun Mestarien liigan maalipörssin, kun Real Madrid putosi semifinaalissa Juventusta vastaan. ==== Real Madridin historian paras maalintekijä (2015–2018) ==== Real Madrid voitti kaudella 2015–2016 Mestarien liigan 11. kerran, ja Ronaldo sijoitti loppuottelun ratkaisseen rangaistuspotkun Atlético Madridia vastaan. Hän oli turnauksen ylivoimaisesti paras maalintekijä 16 maalillaan. Ronaldo viimeisteli sarjakaudella 36 ottelussa 35 maalia, joista kuusi rangaistuspotkuista. Ronaldo saavutti kaudella 500. ammattilaismaalia, ja hän nousi Real Madridin kaikkien aikojen parhaaksi maalintekijäksi ohitettuaan Raúlin. Real Madrid voitti kauden 2016–2017 aluksi UEFA Super Cupin Sevillaa vastaan. Ronaldo allekirjoitti joukkueen kanssa viisivuotisen jatkosopimuksen marraskuussa 2016. Joukkue sai Mestarien liigan mestaruuden toistamiseen peräkkäin, ja Ronaldo oli paras maalintekijä 12 maalillaan. Hänestä tuli myös ensimmäinen pelaaja, joka oli tehnyt kilpailussa sata maalia. Ronaldo valittiin neljättä kertaa maailman parhaaksi pelaajaksi. Real Madrid voitti myös sarjakauden mestaruuden, ja Ronaldo iski 29 ottelussa 25 maalia. Voitokkaassa seurajoukkueiden MM-kilpailujen finaalissa hän teki hattutempun Kashima Antlersia vastaan. Real Madrid aloitti seuraavan kauden jälleen UEFA Super Cupin voitolla. Ronaldo valittiin viidettä kertaa maailman parhaaksi pelaajaksi sivuuttaen Lionel Messin silloista ennätystä. Joukkue voitti kolmannen kerran peräkkäin Mestarien liigan, ja Ronaldosta tuli historian ensimmäinen viidesti kilpailun voittanut pelaaja. Hän voitti jälleen turnauksen maalipörssin viimeisteltyään 13 ottelussa 15 maalia. Real Madrid voitti myös seurajoukkueiden MM-kilpailut. Ronaldo oli sarjakauden toiseksi paras maalintekijä iskettyään 26 maalia 27 ottelussa. Ronaldo teki Real Madridissa yhdeksän pelaamansa kauden aikana yhteensä 450 maalia pelaamissaan 438 ottelussa, mikä tekee hänestä seuran kaikkien aikojen parhaan maalintekijän. Hän teki maalisaldostaan 178 oikealla jalalla, 75 vasemmalla jalalla, 70 puskemalla ja 79 rangaistuspotkuista. Espanjan pääsarjassa hän teki 311, Mestarien liigassa 105, UEFA Super Cupissa kaksi, seurajoukkueiden MM-kilpailuissa kuusi ja Copa del Reyssä 22 maalia. === Juventus (2018–2021) === Ronaldo siirtyi heinäkuussa 2018 italialaiseen Juventukseen 105 miljoonalla eurolla. Sopimus oli nelivuotinen, ja Ronaldon kerrottiin tienaavan sen aikana nettopalkkana noin 120 miljoonaa euroa. Hän pelasi ensimmäisellä voitokkaalla kaudellaan Italian pääsarjassa 31 ottelua ja teki niissä 21 maalia, ja hänestä tuli ensimmäinen pelaaja, joka on voittanut sekä Englannin, Espanjan että Italian pääsarjan. Mestarien liigassa Ronaldo pelasi yhdeksän ottelua ja teki kuusi maalia. Neljännesvälierien toisessa osaottelussa Atlético Madridia vastaan hän teki hattutempun joukkueen selviytyessä jatkoon. Puolivälierissä Ajaxia vastaan hän teki maalin sekä vieras- että kotiottelussa, mutta Ajax eteni jatkoon yhteismaalein 2–3. Ronaldo pelasi 33 sarjaottelua kaudella 2019–2020 ja teki niissä 31 maalia. Joulukuun alusta helmikuun loppuun hän teki 11 peräkkäisessä sarjaottelussaan vähintään yhden maalin, joskin hän oli helmikuun puolivälissä yhdestä ottelusta kokonaan poissa. Hän pelasi helmikuussa uransa tuhannen ammattilaisottelun. Juventus voitti jälleen sarjamestaruuden, ja Ronaldo viimeisteli 31 maalia 33 ottelussa. Mestarien liigassa hän pelasi kahdeksan ottelua ja teki niissä neljä maalia. Kaudella 2020–2021 Ronaldo voitti pääsarjan maalikuninkuuden tehtyään 33 ottelussa 29 maalia. Hän votti Italian Supercupin ja Italian Cupin mestaruudet. Mestarien liigan kuudessa ottelussa hän viimeisteli neljä maalia. Ronaldo pelasi Juventuksessa kaikkiaan 134 ottelua, joissa hän teki 101 maalia. Hänestä tuli seuran historian nopeimmin sata maalia tehnyt pelaaja ja kaikkien aikojen ensimmäinen jalkapalloilija, joka on tehnyt 50 maalia sekä Espanjan, Englannin että Italian pääsarjoissa. === Manchester United (2021–2022) === Ronaldo siirtyi 21. heinäkuuta 2021 takaisin Manchester Unitediin kahden vuoden sopimuksella, joka sisälsi option kolmannesta vuodesta. Siirtosumma oli 15 miljoonaa euroa. Hän teki kaudella 2021–2022 pelaamissaan 30 pääsarjaottelussa 18 maalia. Hänet valittiin Valioliigan kauden joukkueeseen. Mestarien liigan seitsemässä ottelussa hän viimeisteli kuusi maalia. Ronaldo jäi pois ennen kauden alkua Thaimaassa ja Australiassa järjestetyistä harjoitusotteluista vedoten perhesyihin. Hänen pelaaja-agenttinsa Jorge Mendes alkoi neuvotella muiden seurojen kanssa mahdollisesta siirrosta pois Unitedista. Kauden alettua Ronaldo pelasi avauskokoonpanossa vain Eurooppa-liigan otteluita. Sarjaottelussa Tottenhamia vastaan hän kieltäytyi menemästä vaihdosta kentälle ja lähti stadionilta ennen pelin päättymistä. Seurauksena päävalmentaja Erik ten Hag jätti hänet kokoonpanon ulkopuolelle seuraavasta sarjaottelusta Chelseaa vastaan. Ronaldo nimettiin kapteeniksi 6. marraskuuta pelattuun vierasotteluun Aston Villaa vastaan. Marraskuussa 2022 nousi otsikoihin Ronaldon haastattelu toimittaja Piers Morganin kanssa, jossa Ronaldo ilmaisi turhautumisensa Manchester Unitedin johtoportaaseen ja seuran ”kehityksen puutteeseen”. Ronaldon sopimus purettiin 22. marraskuuta 2022 yhteisymmärryksessä. Portugalin pudottua MM- kisoista hän harjoitteli yksin Real Madridin harjoituskeskuksessa, ja hänen huhuttiin siirtyvän Saudi-Arabian liigan Al-Nassriin. === Al-Nassr (2023–) === Ronaldo siirtyi Al-Nassrin riveihin 30. joulukuuta 2022 kahden ja puolen vuoden sopimuksella, jonka suuruus on mediatietojen mukaan 75 miljoonaa dollaria vuodessa. Hän pelasi 16 pääsarjaottelua kaudella 2022–2023 ja teki niissä 14 maalia. Joukkue voitti vuonna 2023 Arabian Mestarien liigan loppuottelussa Al-Hilalin maalein 2-1. Ronaldo pelasi 31 sarjaottelua kaudella 2023–2024 ja teki niissä 35 maalia, ja hänestä tuli sarjan historian eniten yhdellä kaudella maaleja tehnyt pelaaja. Hänestä tuli myös historian ensimmäinen pelaaja, joka on voittanut maalintekijätilaston neljässä eri sarjassa. == Maajoukkueura == === Ensimmäiset arvokisaottelut ja nousu kapteeniksi (2003–2010) === Ronaldo pelasi ensimmäisen ottelunsa Portugalin A-maajoukkueessa 20. elokuuta 2003 joukkueen kohdatessa Kazakstanin. Hänet valittiin joukkueen kokoonpanoon EM-kilpailuihin 2004. Joukkue hävisi loppuottelussa Kreikalle, ja Ronaldo teki turnauksessa kaksi maalia. Hänet valittiin joukkueeseen myös MM-kilpailuihin 2006, joissa hän pelasi uransa ensimmäisen MM-ottelun Angolaa vastaan. Hän teki ensimmäisen MM-maalinsa toisessa ottelussa Irania vastaan, jolloin hänestä tuli nuorin MM-maalin tehnyt portugalilaispelaaja 21 vuoden ja 132 päivän ikäisenä. Ronaldo teki EM- kilpailuissa 2008 yhden alkulohkomaalin, mutta Portugali putosi puolivälierässä Saksalle. Ronaldosta tuli samana vuonna maajoukkueen kapteeni. MM-kilpailuissa 2010 Ronaldo viimeisteli yhden maalin alkulohkossa Pohjois- Koreaa vastaan. === EM-kultaa, loukkaantumisia ja epäonnistumisia (2012–2016) === Ronaldo teki EM-kilpailuissa 2012 yhteensä kolme maalia; kaksi alkulohkossa Alankomaita vastaan ja yhden puolivälierissä Tšekkiä vastaan. 2014 Brasilian MM-kisoissa Ronaldo kärsi polvivammasta, ja hän joutui jättämään sen vuoksi joukkueen sisäisiä harjoituksia kesken. Portugali ei lopulta selviytynyt lohkovaihetta pidemmälle, ja Ronaldon tilastoihin jäi ainoastaan yksi maali sekä maalisyöttö. Yleisesti MM-kilpailuja 2014 on pidetty suurena epäonnistumisena Portugalin maajoukkueelle. Ronaldo teki EM- kilpailujen 2016 alkulohkon viimeisessä ottelussa Unkaria vastaan kaksi maalia ja yhden maalisyötön. Hänestä tuli siten ensimmäinen pelaaja, joka on tehnyt maalin neljissä EM-kilpailuissa. Yhteensä Ronaldo teki turnauksessa kolme maalia ja antoi kolme maaliin johtanutta syöttöä. Välierässä Portugali voitti Walesin 2–0. Ronaldo teki ottelun ensimmäisen ja syötti Nanille ottelun toisen maalin. Ronaldo nousi jakamaan EM-kilpailujen maaliennätystä Michel Platinin kanssa. Loppuottelussa Ranskaa vastaan Ronaldo loukkasi polvensa ensimmäisellä puoliajalla, ja hänet jouduttiin vaihtamaan kentältä jo 25. peliminuutilla. Portugali voitti lopulta mestaruuden Éderin jatko-ottelumaalilla. === Sata maalia ja nousu maalikuninkaaksi (2016–) === Ronaldo pelasi MM-kilpailuissa 2018 Portugalin kaikki neljä ottelua. Hän teki kolme maalia Espanjaa ja yhden Marokkoa vastaan. Hän voitti maalipörssin vuodelle 2021 siirretyissä EM- kilpailuissa tehtyään viisi maalia. Portugali voitti Kansojen liigan kaudella 2018–2019. Ronaldo teki syyskuussa 2020 Kansojen liigassa uransa sadannen maajoukkuemaalin Ruotsia vastaan. Hän saavutti rajapyykin toisena pelaajana. Seuraavana vuonna hän nousi historian parhaaksi maajoukkueiden maalintekijäksi ottelussa Irlantia vastaan, kun hän teki 110:nnen maajoukkuemaalinsa. Ronaldo teki MM-kilpailuissa 2022 yhden maalin Ghanaa vastaan. Ronaldo pelasi EM- kilpailuissa 2024 Portugalin kapteenina kaikki viisi ottelua avauskokoonpanossa ja viimeistä alkulohko-ottelua lukuun ottamatta täydet minuutit. Puolivälierä Ranskaa vastaan päättyi rangaistuspotkukilpailuun, jossa Ronaldo teki joukkueensa ensimmäisenä laukojana maalin. Ronaldosta tuli historian ensimmäinen pelaaja, joka on pelannut kuusissa EM-kilpailuissa. == Pelityyli ja ominaisuudet == Ronaldo on monipuolinen ja kokonaisvaltainen pelaaja, joka on pelannut useilla hyökkäyspään pelipaikoilla sekä on vahva molemmilla jaloillaan. Ronaldon pelaajaprofiili on muuttunut hänen peliuransa aikana. Hän oli Sportingissa ja Manchester Untedissa puhdas laitapelaaja, joka tuotti nopeudellaan ja ohittamiskyvyllään maalipaikkoja joukkueelleen. Real Madridissa ja erityisemmin Juventuksessa hän mukautui selvemmin hyökkääjäksi, jonka tehot koostuvat enemmän omasta viimeistelystä. Myös maajoukkueessa Ronaldo siirtyi ajan myötä laidalta keskelle. Uransa myötä Ronaldon puolustajien haastaminen on vähentynyt, ja ennakointi sekä sijoittuminen ovat saaneet maalinteossa suurempaa roolia. Ronaldo omaa erinomaisen ponnitus- ja puskukyvyn. Hän oli tehnyt vuoden 2024 lokakuuhun mennessä yli 150 puskumaalia, mikä on jalkapallohistorian ennätys. Parhaimmillaan hän on hypännyt 2,93 metrin korkeuteen. Hän oli tehnyt syyskuuhun 2024 mennessä maalisaldostaan noin 570 oikealla jalalla ja 170 vasemmalla jalalla. Maaleista hän on tehnyt noin 160 rangaistuspotkusta ja 60 vapaapotkusta. Ronaldon harhautuksista merkittävimpiin luetaan niin kutsutut ”stepoverit”, joissa hän siirtää nopeasti jalkojaan pallon ympäri. Hän on tehnyt myös Ronaldinhon suosimaa ”Elasticoa”, jossa hän työntää palloa ulkosyrjällään ulospäin ja edelleen nopeasti takaisin sisäänpäin harhauttaakseen pulustajia. Ronaldo juoksi vuonna 2016 keskimäärin 16 kilometriä ottelua kohden. Ronaldo luettiin vuonna 2014 maailman nopeimpien jalkapalloilijoiden joukkoon. Hän juoksi sadan metrin matkan 10,46 sekunnissa. MM-kilpailuissa 2018 hän juoksi 34 kilometrin tuntivauhtia ja sai nopeudestaan mainetta jalkapalloilijalle korkeahkon, 33-vuotisen ikänsä vuoksi. Hän omaa laajan potkutekniikkavaraston, ja hän potkaisi vuonna 2014 palloa 132 kilometrin tuntivauhtia. Hänen niin kutsutussa ”knuckleball”-tekniikassaan pallo muuttaa suuntaa ilmassa useasti harhauttaakseen maalivahtia. Ronaldo on tuulettanut uransa aikana lukuisilla eri tavoilla, joista tunnetuin on hänen Real Madridissa aloittamansa ”siiuuu”. Siinä hän hyppää ilmaan, tekee piruetin ja huutaa ”si!” tai ”siu” () laskeutumisen yhteydessä. Tuuletus on maailmanlaajuinen ilmiö, jota ovat imitoineet useat kannattajat ja muut urheilijat monissa urheilulajeissa. == Analyysit ja perintö == Ronaldo luokitellaan laajalti yhdeksi kaikkien aikojen parhaista pelaajista, ja monet urheilusivustot pitävät häntä parhaana eurooppalaisena pelaajana. Häntä pidetään erittäin laadukkaana viimeistelijänä ja jalkapallon fyysisesti merkittävimpinä pelaajina. Sporting Newsin mukaan ”Ronaldo on täydellinen yhdistelmä voimaa, nopeutta ja ketteryyttä, ja hän osaa hyödyntää ylivoimaisuuttaan täysillä.”Balagué 2016, s. 356. Espanjalaislehti Marcan mukaan Ronaldo on historian paras omaa pelityyliään mukauttanut ja hienosäätänyt pelaaja, jotta hän saa itsestään korkeimman suorituskyvyn irti. Ronaldo tunnetaan kurinalaisesta kehonhuollostaan, ja miestenlehti Men’s Health kertoi vuonna 2014 Ronaldon olevan maailman parhaassa kunnossa oleva urheilija. Manchester Unitedin valmentajana toiminut Mike Clegg kertoi vuonna 2013 Ronaldon olevan intohimoisin tapaamansa harjoittelija. Ronaldo on saanut kritiikkiä ajoittaisesta ylimielisyydestään ja itsekeskeisyydestään, mikä on hänen mukaansa vaikuttanut merkittävästi hänen pelaajakuvaansa. Muun muassa Manchester Unitedin valmentaja Alex Ferguson muistaa Ronaldon tämän itsevarmuudesta, ja Ronaldo pitää itseään kaikkien aikojen parhaana pelaajana. Ronaldoa ihannoivia ammattilaisjalkapalloilijoita ovat muun muassa Kylian Mbappé, Erling Braut Haaland, Marcus Rashford, Harry Kane ja Vinícius Júnior. === Vertailu Lionel Messiin === Ronaldoa on verrattu usein argentiinalaiseen Lionel Messiin, ja ovat kilpailleet usein maailman parhaan pelaajan sijasta. Ronaldo on tehnyt kokonaisuudessaan urallaan enemmän maaleja, mutta Messi on tehnyt niitä keskiverroin enemmän pelattuja otteluita kohden. Ronaldo on Messiä edellä muun muassa hattutempuissa sekä rangaistuspotku- ja puskumaaleissa, kun Messi on tehnyt huomattavasti enemmän maaleja rangaistusalueen ulkopuolelta. Vapaapotkutilastoissa he ovat lähes tasoissa, Messin johtaessa lokakuussa 2024 parilla maalilla. Messi on kuitenkin antanut urallaan huomattavasti enemmän maalisyöttöjä. Messi on voittanut Ronaldoa enemmän sarjamestaruuksia, kun taas Ronaldo on voittanut enemmän Mestarien liigan mestaruuksia ja tehnyt siellä Messiä enemmän maaleja. Maajoukkuetasolla Messi on saavuttanut muun muassa maailmanmestaruuden ja olympiakultaa ja Ronaldo Euroopan-mestaruuden ja Kansojen liigan. Maajoukkuemaaleja Ronaldo on tehnyt enemmän sekä kokonaisuutena että keskimäärin yhdessä ottelussa. Messi on valittu maailman parhaaksi pelaajaksi kahdeksan kertaa, Ronaldo viisi kertaa. Lisäksi Messi on voittanut useammin Euroopan Kultaisen kengän. == Populaarikulttuurissa == === Tulot ja sponsorointi === Ronaldo oli vuonna 2024 maailman suuripalkkaisin urheilija yli 260 miljoonan dollarin tuloillaan, mikä on kaikkien aikojen korkein jalkapalloilijalla. Hän oli ansainnut vuoteen 2025 mennessä vähintään sata miljoonaa dollaria kahdeksana vuotena peräkkäin. Hän saavutti kesäkuussa 2020 ensimmäisenä jalkapalloilijana miljardin dollarin uratienestit. Ronaldo on solminut sponsorisopimuksia muun muassa Niken, Herbalifen, Tag Heuerin ja Abbott Laboratoriesin kanssa. Ronaldon suuri sosiaalisen median seuraajamäärä on ollut suuressa roolissa mainostulojen suhteen, sillä laaja näkyvyys nostattaa mainonnan tuomaa arvoa. Ronaldon nimellä varustettu paita oli vuosina 2007–2011 Englannin Valioliigan suosituin tuote. Hänen Real Madridin pelipaitansa oli vuonna 2015 maailmanlaajuisesti toiseksi myydyin paita Lionel Messin Barcelona-paidan jälkeen. Kun Ronaldon Juventuksen pelipaita julkaistiin, niitä myytiin ensimmäisen 24 tunnin aikana 520 000 kappaletta. Ronaldo on kuvattuna FIFA-pelisarjan FIFA 18- ja FIFA 19 -videopelien kansissa. Lisäksi hän on esiintynyt Pro Evolution Soccer -pelisarjan PES 2008 -, PES 2012 -, PES 2013 -ja eFootball PES 2020 -pelien kansikuvissa. === Medianäkyvyys ja suosio === Ronaldo nimettiin maailman sadan vaikutusvaltaisimman henkilön joukkoon Time-lehden vuonna 2014 julkaisemassa Time 100 -erikoisnumerossa. ESPN on valinnut hänet maailman tunnetuimmaksi urheilijaksi vuosina 2016, 2017, 2018 ja 2019. Ronaldo ylitti syyskuussa 2024 sosiaalisen median tileillään ensimmäisenä yli miljardin seuraajan rajapyykin, ja hän on muun muassa Instagramin seuratuin käyttäjä yli 640 miljoonalla seuraajallaan. Hän perusti elokuussa 2024 Youtube-kanavan. Se rikkoi miljoonan tilaajan rajan 90 minuutin aikana, mikä on historian kaikkien aikojen ennätys. Kanavalla on helmikuussa 2025 yli 73 miljoonaa tilaajaa. Ronaldon mukaan nimettiin kesäkuussa 2015 Cosmos Redshift 7 -galaksi. Saman vuoden marraskuussa julkaistiin Anthony Wonken ohjaama Ronaldo-elokuva, joka kertoo Ronaldon sisäpiirielämästä. Madeiran lentoasema uudelleennimettiin heinäkuussa 2016 Cristiano Ronaldon lentoasemaksi. Sportingin Alcocheten akatemiajoukkue uudelleennimettiin syyskuussa 2020 Academia Cristiano Ronaldoksi. Ronaldosta valmistettiin vuonna 2010 vahaveistos Madame Tussaudsin vahakabinettiin. Lisäksi hänestä paljastettiin vahaveistos vuonna 2013 Madrididissa sijaitsevassa Museo de Ceran museossa. == Ura jalkapallon ulkopuolella == === Hyväntekeväisyys === Ronaldo on tehnyt uransa aikana paljon hyväntekeväisyyttä. Hän lahjoitti marraskuussa 2010 The Sun -sanomalehden kunnianloukkauksesta vuonna 2008 saadut vahingonkorvaukset kotisaarelleen Madeiralle. Hän lahjoitti vuonna 2009 satatuhatta puntaa syöpäosaston rakentamiseen Madeiralla sijainneelle sairaalalle, joka pelasti hänen äitinsä rintasyövältä. Hän pelasi vuonna 2010 Porton järjestämässä hyväntekeväisyysottelussa, kun saaren tulvissa kuoli ainakin 42 ihmistä. Ronaldo rahoitti kesäkuussa 2012 yhdeksänvuotiaan syöpään sairastuneen pojan hoitoa. Hänet valittiin saman vuoden joulukuussa kymmenen muun jalkapalloilijan kanssa Fifan ”11 for Health” -ohjelmaan, jonka tarkoitus on lisätä lasten tietoisuutta muun muassa huumeriippuvuuden, HIV:n, malarian ja ylipainon ehkäisystä. Hän aloitti huhtikuussa 2013 yhteistyön Pelastakaa Lapset -järjestön kanssa edistääkseen lasten ravinnollista ja liikunnallista hyvinvointia. Ronaldo valittiin vuonna 2015 maailman eniten hyväntekeväisyyttä tehneeksi urheilijaksi kolmen eri valintakriteerin mukaan. Ne olivat yleisöäänet ja -ehdotukset, urheilijoiden vaikutus sosiaalisessa mediassa sekä asiantuntijoiden kannatukset. Hän lahjoitti samana vuonna viisi miljoonaa puntaa Nepalissa vaikuttaneen maanjäristyksen avustustoimiin. Seuraavan vuoden kesäkuussa hän lahjoitti hyväntekeväisyyteen kokonaisuudessaan 600 000 euron Mestarien liigan lisätienestinsä Real Madridin voitettua turnauksen. Ronaldo julkaisi samana vuonna selfie-sovelluksen, jonka myyntituotoista osan kerrottiin myönnettävän Pelastakaa Lapset -järjestön toiminnan hyväksi. Toukokuussa 2023 hän lahjoitti 350 000 dollaria Syyriassa ja Turkissa tapahtuneen maanjäristyksen uhreille. === Liiketoiminta === Ronaldo kertoi heinäkuussa 2014 perustavansa CR7-brändin,Balagué 2016, s. 279. joka myy vaatteita, hajuvesiä ja jalkineita. Hän avasi vuonna 2013 saavutuksiensa esillepitoa varten tarkoitetun Museu CR7 -museon syntymäkaupunkiinsa Funchaliin. Ronaldo julkisti syyskuussa 2015 oman parfyyminsa ”Legacyn” yhteistyössä Eden Parfumsin kanssa. Ronaldo tekee yhteistyötä Pestana- hotelliketjun kanssa, ja Pestana CR7 -hotelleja löytyy Madridista, Funchalista, Marrakechista ja New Yorkista. pienois|Ronaldon palkintojen esillepidolle tarkoitettu Museu CR7 -museo. == Yksityiselämä == === Perhe ja harrastukset === Ronaldon ensimmäinen lapsi syntyi vuonna 2010 Yhdysvalloissa. Ronaldo sopi äidin kanssa saavansa pojan huoltajuuden kokonaan itselleen ja pitävänsä äidin nimen salassa. Vuosina 2010–2015 Ronaldo seurusteli ja oli kihloissa venäläisen supermallin Irina Shaykin kanssa. Syksyllä 2016 Ronaldolla oli lyhyt suhde Miss Espanja Desirée Corderon kanssa. Ronaldo on seurustellut malli Georgina Rodríguezin kanssa vuodesta 2016. Ronaldo sai kesäkuussa 2017 kaksoset, tytön ja pojan sijaissynnyttäjän avulla. Saman vuoden marraskuussa Ronaldolle ja Rodríguezille syntyi tytär. Huhtikuussa 2022 pari sai kaksoset, joista toinen kuoli synnytyksessä. Ronaldon isä oli alkoholisti ja kuoli vuonna 2005 alkoholin aiheuttamaan maksasairauteen 52-vuotiaana. Ronaldo harrastaa autoja. Vuonna 2022 hänen kokoelmaansa kuului 19 autoa, joiden joukossa muun muassa kolme Rolls-Roycea ja Bugattia, neljä Ferraria sekä McLaren ja Lamborghini. === Juridiset kohut === Kun Ronaldo pelasi Manchester Unitedissa vuonna 2005, brittiläinen nainen kertoi tämän raiskanneen hänet lontoolaisen hotellin sviitissä. Ronaldo kiisti syytökset jyrkästi ja kertoi taustalla olleen huomionhakuisuus sekä yritykset myydä raiskaustarinaa brittilehdistölle. Yhdysvaltalaismalli Kathryn Mayorga syytti vuonna 2018 Ronaldoa yhdeksän vuotta aiemmin tapahtuneesta raiskauksesta, mutta Ronaldo vapautettiin syytteistä heinäkuussa 2019 todisteiden puuttumisen vuoksi. Ronaldo joutui kesäkuussa 2017 veronkiertoskandaalin kohteeksi. Kävi ilmi, että Ronaldo oli vuosina 2011–2014 mahdollisesti kierrättänyt tulojaan veroparatiisien kautta. Espanjan verohallinnon asiantuntijoiden arvion mukaan Ronaldo saattoi kierrättää tulojaan Neitsytsaarien kautta jopa 160 miljoonan euron edestä. Ronaldo pääsi kesäkuussa 2018 sopimukseen Espanjan veroviranomaisten kanssa kahden vuoden ehdollisesta vankeusrangaistuksesta ja 18,8 miljoonan euron sakoista. Ronaldo oli 2010-luvun alussa jättänyt maksamatta veroja 14,7 miljoonan euron edestä. == Tilastot == === Seurajoukkue === Päivitetty 13. helmikuuta 2025 Ottelut ja maalit seurajoukkuekausittain Joukkue Kausi Sarja Sarja Sarja Kansallinen cup Kansallinen cup Liigacup Liigacup Maanosa Maanosa Muut Muut Yhteensä Yhteensä Joukkue Kausi Taso Ottelut Maalit Ottelut Maalit Ottelut Maalit Ottelut Maalit Ottelut Maalit Ottelut Maalit Sporting CP B 2002–2003 Segunda Liga 2 0 — — — — — — — — 2 0 Sporting CP 2002–2003 Primeira Liga 25 3 3 2 — — 3 0 0 0 31 5 Manchester United 2003–2004 Englannin Valioliiga 29 4 5 2 1 0 5 0 0 0 40 6 Manchester United 2004–2005 Englannin Valioliiga 33 5 7 4 2 0 8 0 0 0 50 9 Manchester United 2005–2006 Englannin Valioliiga 33 9 2 0 4 2 8 1 — — 47 12 Manchester United 2006–2007 Englannin Valioliiga 34 17 7 3 1 0 11 3 — — 53 23 Manchester United 2007–2008 Englannin Valioliiga 34 31 3 3 0 0 11 8 1 0 49 42 Manchester United 2008–2009 Englannin Valioliiga 33 18 2 1 4 2 12 4 2 1 53 26 Manchester United Yhteensä Yhteensä 196 84 26 13 12 4 55 16 3 1 292 118 Real Madrid 2009–2010 Primera División 29 26 0 0 — — 6 7 — — 35 33 Real Madrid 2010–2011 Primera División 34 40 8 7 — — 12 6 — — 54 53 Real Madrid 2011–2012 Primera División 38 46 5 3 — — 10 10 2 1 55 60 Real Madrid 2012–2013 Primera División 34 34 7 7 — — 12 12 2 2 55 55 Real Madrid 2013–2014 Primera División 30 31 6 3 — — 11 17 — — 47 51 Real Madrid 2014–2015 Primera División 35 48 2 1 — — 12 10 5 2 54 61 Real Madrid 2015–2016 Primera División 36 35 0 0 — — 12 16 — — 48 51 Real Madrid 2016–2017 Primera División 29 25 2 1 — — 13 12 2 4 46 42 Real Madrid 2017–2018 Primera División 27 26 0 0 — — 13 15 4 3 44 44 Real Madrid Yhteensä Yhteensä 292 311 30 22 — — 101 105 15 12 438 450 Juventus 2018–2019 Serie A 31 21 2 0 — 9 6 1 1 43 28 2019–2020 33 31 4 2 — 8 4 1 0 46 37 2020–2021 33 29 4 2 — 6 4 1 1 44 36 2021–2022 1 0 — 1 0 Yhteensä 98 81 10 4 — 23 14 3 2 134 101 Manchester United 2021–2022 Englannin Valioliiga 30 18 1 0 0 0 7 6 0 0 38 24 2022–2023 10 1 0 0 0 0 6 2 0 0 16 3 Yhteensä 48 19 1 0 0 0 13 8 0 0 54 27 Al-Nassr 2022–2023 Saudi-Arabian Valioliiga 16 14 2 0 — 1 0 19 14 2023–2024 31 35 4 3 — 9 6 7 6 51 50 2024–2025 19 16 1 0 — 5 6 2 2 27 24 Yhteensä 66 65 7 3 — 14 12 10 8 97 88 Ura yhteensä 719 563 77 44 12 4 209 155 31 23 1 048 789 ;Huomiot === Maajoukkue === Päivitetty 16. marraskuuta 2024 Ottelut ja maalit maajoukkueessa Vuosi Ottelut Maalit 2003 2 0 2004 16 7 2005 11 2 2006 14 6 2007 10 5 2008 8 1 2009 7 1 2010 11 3 2011 8 7 2012 13 5 2013 9 10 2014 9 5 2015 5 3 2016 13 13 2017 11 11 2018 7 6 2019 10 14 2020 6 3 2021 14 13 2022 12 3 2023 9 10 2024 12 7 Yhteensä 217 135 == Saavutukset == === Seurajoukkue === * Sporting CP ** Portugalin supercup (1): 2002 Lähde: * Manchester United: ** Englannin pääsarjamestaruus (3): 2006–2007, 2007–2008, 2008–2009 ** Mestarien liiga (1): 2007–2008 ** FA Cup (1): 2003–2004 ** Englannin liigacup (2): 2005–2006, 2008–2009 ** FA Community Shield (1): 2007 ** Seurajoukkueiden MM-kilpailut (1): 2008 Lähde: * Real Madrid: ** Espanjan pääsarjamestaruus (2): 2011–2012, 2016–2017 ** Copa del Rey (2): 2010–2011, 2013–2014 ** Espanjan supercup (2): 2012, 2017 ** Mestarien liiga (4): 2013–2014, 2015–2016, 2016–2017, 2017–2018 ** UEFA Super Cup (2): 2014, 2017 ** Seurajoukkueiden MM-kilpailut (3): 2014, 2016, 2017 Lähde: * Juventus: ** Italian pääsarjamestaruus (2): 2018–2019, 2019–2020 ** Italian cup (1): 2020–2021 ** Italian supercup (2): 2018, 2020 Lähde: * Al-Nassr ** Arabian Mestarien liiga (1): 2023 Lähde: === Maajoukkue === * Portugali: ** Euroopan- mestaruuskilpailut (1) 2016 ** Kansojen liiga (1): 2018–2019 Lähde: === Henkilökohtainen === * Kultainen pallo/Fifan Kultainen pallo (5): 2008, 2013, 2014, 2016, 2017 * Fifan The Best -palkinto (2): 2016, 2017 * Euroopan Kultainen kenkä (4): 2007–2008, 2010–2011, 2013–2014, 2014–2015 * Uefan vuoden miespelaaja (3): 2014, 2016, 2017 * Fifan vuoden pelaaja (1) 2008 * Englannin Valioliigan Kultainen kenkä (1): 2007–2008 * Puskás-palkinto: 2009 * Seurajoukkueiden MM-kilpailujen Kultainen pallo (1): 2016 * Mestarien liigan paras maalintekijä (7): 2007–2008, 2012–2013, 2013–2014, 2014–2015, 2015–2016, 2016–2017, 2017–2018 * Pichichi-palkinto: 2010–2011, 2013–2014, 2014–2015 * Di Stéfano -palkinto: 2011–2012, 2012–2013, 2013–2014, 2015–2016 * Jalkapallon Euroopan-mestaruuskilpailujen Kultainen kenkä (1): 2020 * Valinta FIFPron vuoden joukkueeseen (15): 2007, 2008, 2009, 2010, 2011, 2012, 2013, 2014, 2015, 2016, 2017, 2018, 2019, 2020, 2021 === Kunniamerkit === * Portugalin ansioritarikunta (Komentaja) * Henrik Purjehtijan ritarikunta (Suurupseeri) == Huomautukset == == Lähteet == * === Viitteet === == Kirjallisuutta == * * * == Aiheesta muualla == * Cristiano Ronaldon kotisivut * * Luokka:Vuonna 1985 syntyneet Luokka:Elävät henkilöt Luokka:Seulonnan keskeiset artikkelit